Turn2God Staatsteater Fees | Koffietyd
Turn2God Staatsteater Fees
In Koffietyd on September 2, 2009 at 15:23
Dit moes EEN of ander tyd gebeur. Die beweging wat SA aan die praat het moes musikaal ook vleuels kry en dit gebeur vir die eerste keer in die Staatsteater die 15 – 20ste September. Daar is min tyd om die wêreld hiervan te laat weet, so ons sal dit soooo waardeer as julle dit na AL julle e-mail kontakte toe kan uitstuur dat mense GOED kan weet.
Die voorlopige program vir die Turn2God Staatsteater fees
15 Sept Retief Burger, Nedine Blom, Bobby van Jaarsveld, Ronell Erasmus, Wian Vos, Louis Brittz
16 Sept Wanda Bam, Nedine Blom, Retief Burger, Wian Vos, Louis Brittz
17 Sept Danie Botha, Riana Nel, Nedine Blom, Wian Vos, Louis Brittz
18 Sept Krisstel,Louis Brittz, Lagnes, Joe Niemand, Pierre Spies, Vertikaal
19 Sept Bobby van Jaarsveld. Wian Vos, Lagnes, Riana Nel, Louis Brittz
20 Sept Nedine Blom, Louis Brittz, Joe Niemand, Wian Vos, Elza Meyer (sluit die week af)
· Turn2God Staatsteater Fees (In die “Opera”)het ten doel om Pretoria en Suid Afrika na die Here terug te draai. Ons wil die herlewingsvlam hoog sien brand – diep in die stad, buite die mure van die kerk! Ons wil ook ‘n stylvolle fees van die hoogste kaliber hou, met uitstekende musikante, kunstenaars en tegnologie…Net ons beste vir Jesus!!
· ‘n Fantastiese kunsuitstalling in die foyer van die Staatsteater, gaan “SA, draai terug na God” op ‘n kragtige manier uitbeeld. Kunswerke sal te koop wees ten bate van die beweging.
· Nedine Blom tree Dinsdag tot Donderdag op en weer Sondagmiddag, want sy stel “Supercool vir Jesus!” vry. Dis ‘n fantastiese CD en DVD vir kinders, en ons moedig die hele familie hiermee aan om die aande en Sondagmiddag by te woon!
· Wian Vos lei die worship-band, en sal elke aand open. Hy neem Saterdagaand (19 Sept) ‘n nuwe DVD op met nuwe lof- en bedieningsliedere, en ou treffers soos “Weet jy dat Jesus jou liefhet?” Wian is een van SA se heel beste liedjieskrywers, worshipleiers en pianiste. Sy passie is dat God Suid Afrika kragtiglik sal aanraak, en dat dit in die huisgesin sal begin.
· Louis Brittz sal elke aand praat oor “SA, draai terug na God!”. Ons glo hierdie dinamiese beweging kom uit die Here se hart – en dit vat reeds vlam reg oor Suid Afrika! Groot dinge is in die pyplyn en Louis sal niks terughou nie. Louis sal Vrydagaand en Sondagaand ook optree en aanbidding lei (dus nie net praat nie).
· Lagnes is SA se enigste “whose line is it anyway” groep situasie-komediante. Hulle is skreeusnaaks, briljant en natuurlik Christene. Hulle gaan seker maak dat Die Fees nie te swaar in die maag gaan le nie!
· Vertikaal is die 2009 SAMA-wenner vir “beste Afrikaanse gospel produksie”. Krisstel is ‘n 2009 SAMA nominant vir “best pop/rock gospel”.
· Retief, Danie, Ronell en Wanda het geen bekendstelling nodig nie. Riana was lank stil, maar sy is een van SA se grootste talente, wat al reuse kontrakte in Amerika weggewys het om te bly waar die Here haar wil he. Bobby v Jaarsveld het onlangs begin om vir Jesus op te staan, en hy doen dit lekker eerlik en radikaal!
· Joe Niemand het die land verras toe hy 200 000 cd’s weggegee het by die Mighty Men konferensie. Hy sing fantasties, skryf musiek vir rolprente en tree oral op saam met Angus Buchan.
· Pierre Spies sal sy splinternuwe DVD’s met getuienisse op hier bekendstel!
· Daar is nog sportmanne wat moontlik sal optree, en ons sal die nuus bekendmaak soos dit “breek”.
· Daar is slegs 1300 kaartjies per konsert!!!
Aande begin om 19h30 en hou aan tot 22h00. Elke aand sal ‘n pouse he.
Sondagmiddag (20ste) begin 15h00 en hou aan tot 17h00.
« Before Seën Wense vir 2 September 2009 September 2, 2009 AfterOns Hemelse Vader vir wie ek so innig lief is… September 3, 2009 »	Kommentaar	Geroep tot verbond b… on Weet jy hoe werk die rou …Heerlkehid word gebo… on Deur te lei soos ons lei…Joanne Momsen on Gebed vir Suid AfrikaNiel on uitgehonger vir ‘n wonder…Liza Welsh on Veilige gebede	Besoekers	26,163 hits